OzLabs/hebrew-wiki-articles huggingface dataset:
כימופוביה

כימופוביה היא חרדה מהמונח "כימיקלים". היא נקראת כך בשל הסטיגמה של השימוש במונח "כימיקלים" לתיאור כימיקלים מעשי אדם בלבד ולא גם כימיקלים שמקורם בטבע.

בדרך כלל משתמשים במונח זה כאשר רוצים לתאר את ההנחה שחומרים סינתתים מעשי האדם, הם כימיקלים בעוד שחומרים טבעיים או אורגניים אינם כימיקלים, וזאת למרות שכל חומר ביקום, גם אם מקורו הוא טבעי או אורגני הוא כימיקל (למשל מים וחמצן).

כימופוביה נובעת מהבנה חלקית של המדע או הבנה לא נכונה של המדע וניתן לשייך אותה לאחת הצורות הבאות לידי ביטוי כתוצאה מהפחד של הלא נודע. כימופוביה יכולה להיגרם גם בעקבות חוויה עוצמתית שלילית הקשורה בחומרים מזיקים או מסוכנים.

== תסמינים עיקריים ==
הרגשה בלתי נשלטת של חרדה כשחושבים או נחשפים לחומרים רעילים או סינתטיים, הרגשה שצריך לעשות הכל כדי להימנע מחומרים רעילים או סינתטיים, חוסר יכולת לתפקד בצורה נורמלית בעקבות החרדה והידיעה שהפחדים לא הגיוניים אבל בלתי ניתנים לשליטה. פחד זה לעיתים מתבטא בהימנעות מצריכת תרופות הכוללות חומרים סינתטיים (כמו אקמול).

==דרכי טיפול==
טיפול מתמשך הכולל העלאת הביטחון, התגברות על פחד, חשש ועצב והחלפת מחשבות שליליות במחשבות חיוביות. חשוב לציין כי לא ניתן לפתור את הבעיה בעזרת טיפול תרופתי מאחר שמעולם לא פותחה תרופה המיועדת לבעיה זו, אך יש טיפול תרופתי היכול לדכא תסמינים.

== ראו גם ==

* ללא כימיקלים

== קישורים חיצוניים ==
* [http://www.bromicacid.com/chemophobia.htm Chemophobia is a real problem]
*[http://www.the-scientist.com/article/display/16019/ Let's Put An End to "Chemophobia" (Commentary) by Ronald Breslow, The Scientist 22 March 1993, 7(6):12]
*[http://www.the-scientist.com/article/display/16181/ Causes Of "Chemophobia" (Letter in reply to Breslow's commentary) by George Baggett, The Scientist 26 July 1993, 7(15):12]

קטגוריה:פוביות
קטגוריה:כימיה
איי קרוליין

איי קרוליין (בספרדית: Islas Carolinas) הם ארכיפלג המורכב מאיים קטנים הנמצא במערב האוקיינוס השקט, צפונית לגינאה החדשה. מבחינה פוליטית מתחלקים האיים בין מיקרונזיה בצד המזרחי של הארכיפלג, ובין פלאו בקצה המערבי שלו. מבחינה היסטורית היה האזור תחת שליטה ספרדית, כחלק מאזור איי הודו המזרחית הספרדיים, ונוהל ממנילה שבפיליפינים.

==תיאור==
קבוצת האיים מכילה כ-500 איי אלמוגים קטנים, מזרחית לפיליפינים. המרחק ממנילה ליאפ, אחד האיים הגדולים בקבוצה הוא 1,930 ק"מ. מרבית האיים בקבוצה הם איים נמוכים, אך ישנם מספר איים המתנשאים לגובה.

==היסטוריה==
לאחר שחמש ספינות שונות עגנו באזור, קיבלו האיים את שמם ב-1686 על ידי הספרדי פרנסיסקו לסקאנו, שקרא להם על שם קרלוס השני, מלך ספרד, שמימן את המשלחת. 

מספר חוקרים מערביים הגיעו לאיים לאחר מכן, אך כשהחלו להגיע מיסיונרים נוצרים ב-1732 אירעו מספר תקריות אלימות כנגד הזרים. רק ב-1875 הצהירה האימפריה הספרדית על שליטה אל קבוצת האיים, וערכה ניסיונות לבסס את ריבונותה. איי קרוליין סופחו לשטחי איי הודו המזרחית הספרדיים ונשלטו מהפיליפינים. גרמניה, ששלטה באי יאפ (Yap), ערערה על ההצהרה הספרדית, והנושא הובא לבוררות אצל האפיפיור לאו השלושה עשר, שפסק לזכות ספרד, אך העניק לגרמניה זכויות מסחר חופשי. הספרדים לא כבשו אף אי מאיי קרוליין באופן רשמי עד 1886.

ב-1899, כתוצאה מתבוסתה במלחמת ארצות הברית–ספרד שנה קודם, מכרה ספרד לגרמניה את איי קרוליין בעבור 25,000,000 פזטות (כמיליון לירות שטרלינג), והאחרונה סיפחה אותם לגינאה החדשה הגרמנית.

ב-1914 כבשה האימפריה היפנית את האיים מידי הגרמנים, וב-1920 קיבלה מנדט חבר הלאומים לשליטה עליהם. במהלך מלחמת העולם השנייה הקימו היפנים בסיס גדול בלגונת טרוק, אותו שיתקו בעלות הברית במבצע כדור ברד ב-1944. לאחר המלחמה הפכו האיים לשטח נאמנות של ארצות הברית ולבסוף זכו בעצמאות (1986 במיקרונזיה ו-1994 בפלאו).

==אוכלוסייה ותרבות==
ילידי האיים דוברים מספר ניבים של שפות מיקרונזיות וכן פלוואנית, אך גם אנגלית נמצאת בשימוש, בעיקר במסחר. בין קבוצות שונות באוכלוסיית האיים ניתן למצוא פיליפינים ויפנים.

תושבי האיים מתבססים בעיקר על דיג וחקלאות. במספר איים נבנים בתי התושבים מחומרים מקומיים בלבד, כגון עלי דקל הקוקוס המשמשים לבניית גג.

תושבי האיים מאמינים באופן מסורתי בישות עליונה (יאלאפאר) וברוח רעה (קאן), אך הם כמעט ולא עוסקים בפולחן דתי. בעקבות פעילות מיסיונרית רחבת היקף, הנצרות היא הדת השלטת באזור זה של מיקרונזיה.

== קישורים חיצוניים ==

* 

קטגוריה:מיקרונזיה: גאוגרפיה
קטגוריה:פלאו: גאוגרפיה
קטגוריה:איים באוקיינוס השקט
קרוליין
קרוליין
קטגוריה:טריטוריות שנרכשו
שטייף

שְׁטַיף (בגרמנית: Margarete Steiff GmbH) היא חברה גרמנית הידועה בזכות בובות ממולאות שהיא מייצרת באיכות גבוהה ובמחירים גבוהים.
== היסטוריה ==
החברה נוסדה על ידי מרגרט שְׁטַיף בשנת 1880, אליה הצטרף אחיה פריץ. בתחילה ייצרה מרגרט שְׁטַיף צעצועי פילים, על פי עיצוב שמצאה בירחון, אותם מכרה ככריות סיכות לידידיה. אולם, ילדים החלו משחקים בהן כצעצועים, ועל כן החלה מעצבת ומייצרת צעצועי חיות רבים אחרים שנועדו לילדים, בהם כלבים, חתולים וחזירים. את עיצוביה יצרה במו ידיה.

בשנת 1897 הצטרף לחברה אחיינה של מרגרט, ריכרד, וביוזמתו החלה החברה מייצרת, בשנת 1902, את המוצר בזכותו התפרסמה ברחבי העולם: דב צעצוע. בשנת 1907 ייצרה שְׁטַיף 947,000 דובי צעצוע, ומאז היא מגבירה בעקביות את כושר הייצור.

המוטו של החברה, כפי שנקבע על ידי מרגרט שְׁטַיף, הוא "רק הטוב ביותר הוא טוב דיו לילדים". מוצרי חברת שטייף עוברים ביקורת טיב מוצר קפדנית. הצעצועים עמידים לאש, וחלקים קטנים, כגון עיניים, צריכים לעמוד במתיחות גבוהה כנגד קריעה או בלאי.

החומרים הנמצאים בשימוש הרב ביותר במוצרי שְׁטַיף הם צמר אלפקה, לבד, צמר אנגורה ופילוסין. עיני הבובות עשויות בדרך כלל מעץ או זכוכית, ומילוי הבובות עשוי שבבי עץ או סיבי פוליאסטר. הבובות עשויות ברובן בעבודת יד. סימן מסחרי לבובות שְׁטַיף הוא "כפתור באוזן" (בגרמנית: Knopf im Ohr), אשר עוצב על ידי אחיינה של מרגרט, פריץ, בניסיון להילחם בזיופי תוצרתם. הכפתור עשוי מתכת ובעבר הוטבע עליו סמל פיל, מאוחר יותר הוטבע שם החברה, "שְׁטַיף". בובות מעטות יוצרו עם כפתור שעליו סמל הפיל ושם החברה גם יחד.

בחודש אוקטובר 2010 נערכה בבית המכירות "כריסטיס" בלונדון המכירה הפומבית היקרה ביותר של דובי צעצוע מתוצרת שְׁטַיף. באירוע נמכר אוסף של 1,300 דובי צעצוע מתוצרת החברה, במחיר כולל של 1.75 מיליון דולר.

==קישורים חיצוניים==

* 

* [https://web.archive.org/web/20111124063632/http://www.steiff.de/ אתר הבית של שטייף] ו

==הערות שוליים==

קטגוריה:בובות
קטגוריה:חברות גרמניות
פלאסה

מפת המחוז טימיש ברומניה בשנת [[1930 עם החלוקה ליחידות "פלאסה"]]
פלאסה (ברומנית: plasă, ברבים plăşi "פּלֶש" - בעברית - נפה) הייתה יחידת חלוקה מנהלית ברומניה, בין מחוז הנקרא "ז'ודץ" ובין ה"קומונה" (יחידה המורכבת מכפר אחד או יותר). בראש הפלאסה עמד פרטור שמונה על ידי פרפקט המחוז. המוסד שבראשו עמד הפרטור נקרא pretură פרֶטורה.

חלוקת המחוזות (ז'ודץ) ל "פלאסות" (plăşi) הונהגה בימי השליט קרול הראשון ונמשכה בתקופה הממלכה הרומנית ועוד שנתיים תחת השלטון הרפובליקני הקומוניסטי עד לשנת 1950.
אז ה"פלאסה" הוחלפה לפי הדגם של ברית המועצות על ידי ה"ראיון". 

מפת החלוקה המנהלית של רומניה בשנת 1930. מצוינים בה במחוזות ,הנפות ("פלאסה") והערים.

==הערות שוליים==

קטגוריה:רומניה: חלוקה מנהלית
1911 ברוסיה

1911 ברוסיה הייתה שנה ה-298 מתחילת שליטת שושלת רומנוב במדינה.

== הנהגה ==
* הצאר: ניקולאי השני 
* ראש הממשלה פיוטר סטוליפין, ולדימיר קוקובצוב (מ-26 בספטמבר) 
== אירועים בולטים ==
* גילוי שדות נפט וגז טבעי בחופים הצפוניים של הים הכספי. היום השדות נמצאות בחלקו ברוסיה ובחלקו בקזחסטן
* 3 בינואר – רעידת אדמה חזקה (8 בסולם ריכטר) באזור אלמטי (כיום קזחסטן).
* 24 בינואר – איסור על ההפגנות בתוך האוניברסיטאות.
* ינואר - מהומות סטודנטים. הגבלת אוטונומיה אוניברסיטאית
* 29 במאי – שינויים בחוקים בהקשר לבעלות על אדמה.
* 11 ביוני – פיוטר סטוליפין מקדם חוקים להרחבת הזכויות של בעלי האדמות.
* 3 באוגוסט – תחילת פרשת בייליס
* 19 באוגוסט חתימת הסכם עם גרמניה בהקשר לבניית מסילת רכבת בעיראק ואינטרסים מיוחדים של רוסיה באיראן.
* 14 בספטמבר – התנקשות בראש הממשלה פיוטר סטוליפין

=== ללא מועד ===
* לאחר חזרה לסנקט פטרבורג מביקור בארץ ישראל השפעת גריגורי רספוטין על משפחת הצאר גדלה עוד יותר.
* רעב משמעותי ברחבי המדינה, למרות זאת כ-20% מיבול בדגנים מיוצא למדינות אחרות.
* לחץ על הסטודנטים, מספר משמעותי של הסטודנטים נאלצים להספיק את הלימודים. הגבלות חדשות על קבלת סטודנטים יהודים ללימודים.
* הקמת יחידה ראשונה של חיל אוויר ימי בסבסטופול.
* הקמת התאחדות הכדורגל הרוסית

== נולדו ==
* 10 בפברואר – מסטיסלב קלדיש, מתמטיקאי סובייטי, נשיא האקדמיה הרוסית למדעים (נפטרה ב-1978)
* 6 בינואר – ניקולאי קריוצ'קוב, שחקן קולנוע סובייטי (נפטר ב-1994)
* 11 במרץ – ארקדי מגדל, פיזיקאי סובייטי, (נפטר ב-1991)
* 17 במאי – קיריל שצ'ולקין, פיזיקאי סובייטי, 3 פעמים גיבור העמל הסוציאליסטי (נפטר ב-1968)
* 14 ביוני – פאבל בטיצקי, מרשל ברית המועצות (נפטר ב-1984)
* 17 ביוני – ויקטור נקרסוב, סופר סובייטי, (נפטר ב-1987)
* 1 ביולי – סרגיי סוקולוב, מרשל סובייטי (נפטר ב-2012).
* 17 באוגוסט – מיכאל בוטביניק, שחמטאי סובייטי, אלוף העולם (נפטר ב-1995).
* 24 בספטמבר – קונסטנטין צ'רניינקו, מדינאי סובייטי (נפטר ב-1985).
* 8 באוקטובר – מארק ברנס - זמר סובייטי ממוצא יהודי (נפטר ב-1969)
* 7 בנובמבר – מיכאיל יאנגל, מהנדס טילים סובייטי (נפטר ב-1971).

== נפטרו ==
[[פיוטר סטוליפין]] 
* 18 בספטמבר – פיוטר סטוליפין מדינאי רוסי (נולד ב-1862)
* 5 בדצמבר – ולנטין סרוב, צייר רוסי (נולד ב-1865)
* 13 בדצמבר – ניקולאי בקטוב, כימאי רוסי (נולד ב-1827)
* 28 במרץ – מיקולאיוס קונסטנטינס צ'יורליוניס צייר ומלחין ליטאי (נולד ב-1875)

== קישורים חיצוניים ==

*
קטגוריה:שנים באימפריה הרוסית
כופר (עונש)

תשלום כופר הוא אפשרות הניתנת לעיתים לחשוד בעבירה כלכלית, ובפרט השתמטות ממס, כתחליף להעמדתו למשפט פלילי.

== מהות התשלום ==
בקשה לתשלום כופר מוגשת על ידי החשוד, וההחלטה האם להיענות לבקשה (או לדחותה ולהגיש כתב אישום) וקביעת גובה הכופר הן בסמכותה של ועדה של רשות המיסים. תשלום הכופר בא בנוסף לתשלום מלוא המס הנדרש על פי חוק. השיקולים לבחירה במסלול הכופר הוצגו על ידי רשות המיסים

== בחוק ==
חקיקה שבה ניתנת אופציית כופר:
* מתיר לרשות המיסים לגבות, בהסכמתו של החשוד, כופר שלא יעלה על פי שניים מהקנס הגבוה ביותר שמותר להטיל בשל אותה עבירה. 
* מתיר לרשות המיסים לגבות, בהסכמתו של החשוד, כופר שלא יעלה על הקנס הגבוה ביותר שמותר להטיל בשל אותה עבירה.
* : "עבר אדם עבירה לפי חוק זה או נחשד בה, רשאי המנהל, בהסכמת אותו אדם, לקחת מידו כופר כסף בסכום שלא יעלה על כפל הקנס הגבוה ביותר שניתן להטיל בשל אותה עבירה או על פי שלושה משווי הטובין אשר בקשר אתם נעברה העבירה, לפי הסכום הגבוה יותר, ומשעשה כן יופסק כל הליך משפטי לעניין העבירה". 
* : "נוכח המנהל כי אדם עבר על הוראה מהוראות חוק זה, רשאי הוא, בהסכמתו של האדם, לקחת מידו כופר-כסף, שלא יעלה על הקנס הגבוה ביותר שמותר להטילו בשל אותה עבירה".
* .
* .
* .
* .
* .
* .
* .
* .
* .
* .

== כופר בהלכה ==
עקרון תשלום הכופר מוזכר בתורה, לפיו נאסר על הדיינים לקחת מאדם שנגזר עליו עונש מוות, להמיר את עונשו בתשלום ממון: 

כמו כן נזכר תשלום זה בתורה כעונש לאדם שהשור שברשותו הרג אדם: 

==קישורים חיצוניים==
* [https://taxes.gov.il/enforcementanddeterrence/documents/vaadatkoffer/hahlatot_kofer2013b.pdf החלטות ועדות הכופר ברשות המיסים - מחצית שנייה - שנת 2013], באתר של רשות המיסים
* 
* [http://www.globes.co.il/news/%D7%9B%D7%95%D7%A4%D7%A8_%D7%9E%D7%A1.tag כופר מס], באתר "גלובס"

==הערות שוליים==

קטגוריה:עבירות מס
קטגוריה:פשעים כלכליים
אדמירל (סרט)

אדמירל (Адмиралъ) הוא סרט ביוגרפי רוסי עטור שבחים אודות האדמירל אלכסנדר קולצ'ק, בבימויו של אנדריי קראבצ'וק ובכיכובם של קונסטנטין חבנסקי ויליזבטה בויארסקאיה. הסיפור מגולל את קורותיו של הפטריוט הרוסי, האדמירל אלכסנדר קולצ'ק הנשוי ואב לבן, אשר יום אחד פוגש באנה טימירייבה, הוא מתאהב בה והסרט מגולל את סיפור אהבתם על רקע האירועים ההיסטוריים של תחילת המאה ה-20 ברוסיה.

==עלילת הסרט ==
הסרט מתאר את האירועים שהתחוללו ברוסיה בשנים 1916–1920 על רקע סיפורו של האדמירל אלכסנדר קולצ'ק המתאהב בבת הקצין, אנה טימירייבה, שמלווה אותו לאורך התפתחות הקריירה שלו, מהיותו מפקד בכיר בצי הרוסי ועד להיותו למפקד הצבא הלבן והיה לשליט העליון של רוסיה, כשתחת תחומי שלטונו: סיביר, הרי אורל והמזרח הרחוק הרוסי, עד למאסרו בידי הבולשביקים והוצאתו להורג.

==שחקנים==
* קונסטנטין חבנסקי בתפקיד אדמירל אלכסנדר קולצ'ק
* יליזבטה בויארסקאיה בתפקיד אנה טימירייבה, מאהבתו

==מוזיקה==
* הזמרת ויקטוריה דאיינקו ביצעה את השיר "אנה", עבור הסרט.
* הזמר הגאורגי ואלרי מלאדזה ביצע את השיר, שהלחין וכתב אחיו קונסטנטין מלאדזה, "למרות", שהוא שיר הנושא של הסרט.
* להקת הפופ הרוסית "ליובה" ביצעה יחד עם הזמרת ויקטוריה דאיינקו את השיר "אדמירל", המתנגן בסצנות השיא של הסרט.

==קישורים חיצוניים==
* 

קטגוריה:סרטי 2008
קטגוריה:סרטים ביוגרפיים רוסיים
א
קטגוריה:סרטי מלחמת העולם הראשונה
קטגוריה:האימפריה הרוסית בתרבות
קטגוריה:סנקט פטרבורג בקולנוע
קטגוריה:קרים בקולנוע
קטגוריה:מוספילם
קטגוריה:סרטי הערוץ הראשון ברוסיה
קטגוריה:סרטי מלחמת האזרחים הרוסית
קקדו דקלים

קקדו דקלים, או קקדו גוליית (שם מדעי: Probosciger aterrimus) הוא מין יחיד בסוג Probosciger ממשפחת הקקדואיים. הוא אחד הקקדואים הכי גדולים במשפחה. הקקדו נפוץ בגינאה החדשה, באינדונזיה, פפואה גינאה החדשה, איי ארו ואוסטרליה.

הגוף, הכנפיים וחלקו העליון של הראש אפורים, המקור קטן והוא בצבע שחור, הלחי בצבע אדום. אורך הקקדו 49-68 ס"מ ומשקל זכר 545-1092 גרם. משקלה של נקבה עומד על 500-950 גרם. הוא בין הקקדואים הגדולים ביותר. יש לו מערכת אכילה מיוחדת: החלק התחתון של המקור פותח את האגוז, והעליון מחזיק אותו. צבע הלחי משתנה מלבן לאדום על פי מצב הרוח והרגשות: התרגשות, שמחה, עצב.

מבנהו של המקור מאוד מיוחד: הוא כפוף בצורה ייחודית למין זה ול-Cacatua moluccensis. מקור זה שימושי לפיצוח אגוזים גדולים, אבל המקור פגיע למתקפות בגלל שהוא חלול. בגלל גודלו הרב של המקור, הוא לא יכול להיסגר עד הסוף. עוד פרט המייחד את המקור הזה מרוב הקקדואים הוא שהלשון של הקקדו יכולה להיכנס עמוק יותר לפה מכל שאר הקקדואים.

הקקדו משמיע קולות שיחה רבים ושונים, בהם אף "הלו", אשר נשמע דומה באופן מפתיע לקול אנושי. יש קולות שיחה שונים ושפה שונה לתת-מינים שונים. הזכר בדרך כלל מתופף על העץ עם מקל, רעש חזק שיכול להישמע לטווח 100 מ' מהמקום. סיבת השמעת הרעש עדיין אינה ברורה באופן מספק. יכול להיות שזהו סימון טריטוריה. קקדו דקלים הוא עוף יוצא דופן, בין העופות העתיקים ביותר שידעו להשתמש בכלים. קקדו הדקלים הוא גם בין הקקדואים היחידים שחיים ביער.

בשונה משאר בני משפחתו, קקדואי הדקלים אינם חברותיים. הם נמצאים לרוב בזוגות, רק לעיתים רחוקות הם נמצאים בקבוצות של 5-7 פרטים.

בזמן החיזור הזכר מנקה את גופו ומשמיע קולות שריקה. אחרי החיזור הזכר והנקבה בונים את קינם על עצים זקנים יחסית, בני מאה פחות או יותר. לעיתים יש קרב על החור בעץ עם חיות אחרות. הקקדו בונה את קינו מעצי במבוק, אקליפטוס, ערבה ושיטה. הנקבה מטילה ביצה אחת פעם בשנתיים ודוגרת על הביצים 30 יום. הזכר מביא לה אוכל. הביצים מתחילות להיסדק אחר כך ועד הבקיעה יישארו 2-3 ימים. אחר כך בוקעים הגוזלים, שלהם הזכר מביא מזון. כשהקקדו גדל, הזכר והנקבה מביאים לו אוכל יחד. עזיבת הקן מתבצעת לאחר כ-100 ימים, תקופת השגחה ארוכה מאוד בשביל תוכים.

תוחלת חייו של קקדו זה, מגיעה לשנים רבות. ידועים קקדואים שהצליחו להגיע בשבייה לגיל 90. אין עדויות לתוחלת החיים של הקקדו בטבע.

== גלריה ==
<gallery>
קובץ:Probosciger aterrimus -head -captivity-8.jpg|ראשו של קקדו דקלים
קובץ:Probosciger aterrimus -Melaka Zoo-8a-2c.jpg|שני קקדואי דקלים
קובץ:Probosciger aterrimus -Washington -zoo-2p.jpg|קקדו דקלים עף
קובץ:Palm Cockatoo Nimbokrang.jpg|קקדו דקלים
קובץ:Probosciger aterrimus -Leeds Castle, Kent, England -mating-8b.jpg|שני קקדואי דקלים מזדווגים
</gallery>

==קישורים חיצוניים==

* [https://web.archive.org/web/20110603185203/http://www.safari.co.il/article.php?id=395 הסבר ותמונות על קקדו דקלים], אתר הספארי
* [https://web.archive.org/web/20151022181128/http://www.waza.org/en/zoo/choose-a-species/birds/parrots-psittaciformes/probosciger-aterrimus קקדו דקלים], איגוד גני החיות והאקווריומים העולמי, WAZA

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:קקדואיים
קטגוריה:עופות יערות הגשם של אוקיאניה
קטגוריה:עופות יחידים בסוגם
קטגוריה:פפואה גינאה החדשה: עופות
קטגוריה:אוסטרליה: עופות
קטגוריה:עופות מדברים
רודריגו דה לה סרנה

רודריגו דה לה סרנה (ספרדית: Rodrigo de la Serna; נולד ב-18 באפריל 1976) הוא שחקן ארגנטינאי.

== חייו ==
דה לה סרנה נולד וגדל בבואנוס איירס, והחל להתעניין במשחק מגיל צעיר. ב-1995 השתתף לראשונה בסדרת טלוויזיה, "Cybersix", של רשת Telefe. בהמשך השתתף במספר סדרות טלוויזיה ארגנטינאיות נוספות, ונהנה מפופולריות בארצו לאחר השתתפותו בסדרה "Okupas" (2000). מאז 1999 גילם תפקידים שונים גם בקולנוע, ותפקידו הראשי הראשון היה בסרט "Gallito Ciego" (2001), שהקנה לו את פרס קונדור הכסף (המוענק על ידי התאחדות מבקרי הקולנוע הארגנטינאים) בקטגוריית תגלית אותה שנה.

בשנת 2004 זכה דה לה סרנה להכרה בינלאומית ולשיא הצלחתו, כשגילם את דמותו של אלברטו גרנאדו בסרט הקולנוע דרום אמריקה באופנוע, המתאר את מסעם של גרנאדו ושל צ'ה גווארה (בגילומו של גאל גארסיה ברנאל) בדרום אמריקה בראשית שנות ה-50. בעקבות השתתפותו בסרט זכה במספר פרסים, בהם פרס קונדור הכסף לשחקן הטוב ביותר, ופרס אינדפנדנט ספיריט לשחקן החדש הטוב ביותר. כן היה מועמד לפרס באפט"א בקטגוריית שחקן המשנה הטוב ביותר.

בשנים הבאות המשיך דה לה סרנה והשתתף בסרטים ובסדרות טלוויזיה שונות, בהן סדרת הטלוויזיה Hermanos y Detectives (2006) וסרט הטלוויזיה Revolución: El cruce de los Andes, העוסק בחציית האנדים בידי צבא האנדים, בו גילם את דמותו של מפקד הצבא, חוסה דה סן מרטין.
ביולי 2019 עלתה לאוויר העונה השנייה של הסדרה המצליחה בית הנייר בנטפליקס, בו הצטרף לחבורת השודדים בתור פאלרמו האחראי על השוד בתוך הבנק המרכזי בספרד.

==קישורים חיצוניים==

קטגוריה:שחקני קולנוע וטלוויזיה ארגנטינאים
קטגוריה:ארגנטינאים שנולדו ב-1976
בובלהד

כלב בובלהד
Gaelic football}} בחלון ראווה של חנות ב[[קיל איירן , מחוז קרי]]
בובות בובלהד של שחקני בייסבול במוזיאון ב[[בונקיו]]
בּוֹבְּלְהֵד (באנגלית: bobblehead) הוא בובת צעצוע שראשה, שלעיתים קרובות גדול יחסית לממדי הגוף, מחובר אל גופה בקפיץ, כך שטפיחה קלה על ראשה גורמת לראש להתנועע, ומכאן מקור השם ("bobble" באנגלית היא תנועת ראש חדה).

בובות בובלהד נעשות בדמותן של דמויות מתחומים מגוונים. בארצות הברית הבובות מזוהות בעיקר עם ספורטאים, בייחוד שחקני בייסבול. בארץ נפוצות בובות בובלהד לרכב, לרוב בצורת בעלי חיים. בובלהד נפוץ כפריט אספנות.

במהלך השנים יוצרו הבובות מחומרים שונים. הבובות המודרניות יוצרו בראשונה מעיסות נייר, בהמשך מקרמיקה וכיום נהוג להכין אותן מפלסטיק. כמו כן, חלו לא מעט עליות וירידות בפופולריות שלהן במהלך השנים.

==היסטוריה==
ככל הנראה האזכור הראשון לבובות אלו הוא בסיפור הקצר "האדרת" מאת ניקולאי גוגול מ-1842, שבו נכתב על הצוואר של הדמות הראשית כי הוא "נראה מופלג באורכו... ממש כצווארם של חתולי הגבס הקטנים, המטלטלים ראשם לעשרותיהם על ראשי הרוכלים הנוכרים שברוסיה". בהמשך יוצרו גם בגרמניה בובות בובלהד מקרמיקה בצורת חיות, בגדלים הנעים בין 15 ל-20 ס"מ.

בשנות ה-20 יוצרה בובת בובלהד בדמות כדורסלן של הניו יורק ניקס, והתגלה עניין מחודש בבובות אלו. עם זאת בשנות ה-30 העניין בבובה דעך שוב, ומתקופה זו עד שנות ה-50 יוצרו פריטים בודדים בלבד. בשנת 1960 החלה ליגת הבייסבול MLB להפיץ סדרה של בובות בובלהד שהוכנו על בסיס של עיסת נייר, כאשר לכל קבוצה בובה משלה וכאשר כל הבובות נעשו באותה דמות. במהלך סדרת הוורלד סיריס שנערכה באותה שנה נמכרו לראשונה בובות בובלהד בדמותם של שחקנים ספציפיים, שחקני הבייסבול רוברטו קלמנטה, מיקי מנטל, רוג'ר מאריס ווילי מייז. עדיין לכל הבובות היו אותם פנים, אך הן נבדלו במדי הקבוצות. מאחר שגם בובות אלו נוצרו על בסיס עיסת נייר, נותר אך קומץ של פריטים שמורים היטב מסדרת בובות אלו. בשנות ה-70 החלו לייצר בובות בובלהד מקרמיקה, במקום מעיסת נייר, ואז יוצרו גם בובות בדמות ספורטאים מתחומי ספורט אחרים וכן כאלו בדמותן של דמויות מצוירות. סט בובות של הביטלס, שיוצר באותה תקופה, נחשב לאחד מפריטי האספנות הנדירים והידועים בתחום זה. עם זאת, באמצע שנות ה-70 קרנן של בובות הבובלהד ירדה שוב, ויוצרו פריטים בודדים בלבד.

רק בשנות ה-90 חזרו הבובות להיות פופולריות. שיטות ייצור חדשות אפשרו לייצר את הבובות מפלסטיק במקום מקרמיקה, ובכך הפחיתו משמעותית את עלויות הייצור ומורכבותו. ב-9 במאי 1999 חילקה קבוצת הבייסבול סן פרנסיסקו ג'איינטס, במהלך משחק של הקבוצה, 35,000 בובות בובלהד בדמותו של וילי מייז, שהיו להיט גדול בקרב אוהדים ואספנים. בתקופה זו עלתה הפופולריות של בובות הבובלהד במהירות ושוק בובות הבובלהד התרחב. נוצרו בובות רבות, גם בדמותן של אושיות תרבות לא ידועות במיוחד. בשנות ה-2000 נוצרו סוגים חדשים של הבובה, למשל בובות מוקטנות בשם "מיני-בובלהד", שגודלן נע לרוב בין 5 ל-8 ס"מ, שהופצו בקופסאות דגני בוקר. כמו כן, מוצעים למכירה מוצרים נוספים בצורת בובת בובלהד, כמו מטהרי אוויר וקופות חיסכון, ואף בובות בובלהד בהתאמה אישית.

==קישורים חיצוניים==

* [http://www.bobbleheads.com/HistoryofBobbleheads/tabid/55/Default.aspx היסטוריה], באתר bobbleheads.com

==הערות שוליים==

קטגוריה:אספנות
קטגוריה:בובות
הרפובליקה המרכז-אפריקאית במשחקים האולימפיים

הרפובליקה המרכז-אפריקאית השתתפה לראשונה במשחקים האולימפיים באולימפיאדת מקסיקו סיטי (1968). היא נעדרה משלוש האולימפיאדות הבאות, ומאז אולימפיאדת לוס אנג'לס (1984) היא משתתפת במשחקים ברציפות. הופעותיהן של המשלחות המרכז-אפריקאיות במשחקים היו סמליות בעיקרן, ואיש מהספורטאים שייצגו את הרפובליקה לא זכה במדליה אולימפית.

הרפובליקה המרכז-אפריקאית מעולם לא השתתפה באולימפיאדת חורף.

==ראו גם==
* הרפובליקה המרכז-אפריקאית במשחקים הפאראלימפיים
* הרפובליקה המרכז-אפריקאית במשחקים האולימפיים לנוער

==קישורים חיצוניים==

קטגוריה:מדינות במשחקים האולימפיים
קטגוריה:הרפובליקה המרכז-אפריקאית: ספורט
נאום מצב האומה (רוסיה)

נאום מצב האומה הוא הכינוי לנאומו של נשיא רוסיה אל האספה הפדרלית (ברוסית: Послание Президента России Федеральному собранию) שהוא נאום שנתי שנושא נשיא הפדרציה הרוסית מול ההרכב המלא של האספה הפדרלית של רוסיה (הדומה הממלכתית ומועצת הפדרציה של רוסיה), במטרה לדווח על מצב המדינה ועל כוונות החקיקה. הנאום נערך בדרך כלל בחודש נובמבר, אך ב-2011 נערך באופן חד-פעמי בדצמבר, בשל הבחירות לבית התחתון בפרלמנט, כאשר הנשיא ביקש לשאת את הנאום בפני פרלמנט הנבחר. הדרישה לעריכת הנאום נקבעה בחוקה הרוסית, ומקורה בנאום מן הכס (נאום הצאר מול הסנאט הרוסי ומועצת המדינה של רוסיה).

הנשיא הראשון של הפדרציה הרוסית, בוריס ילצין, נשא את נאום מצב האומה הראשון ב-24 בפברואר 1994, שהיה נאום מצב האומה הראשון מאז כניסת החוקה לתוקף ואשרורה שנה קודם, ב-1993. הנשיא השני, ולדימיר פוטין, הנהיג נוהל לערוך את נאום מצב האומה באולם גאורגי הקדוש בקרמלין, המקום שנערכת בו ההשבעה לנשיאות רוסיה. הנאום הראשון ששודר באינטרנט היה נאום מצב האומה בנובמבר 2009, כאשר הנשיא דמיטרי מדבדב נאם בפני שני בתי הפרלמנט הרוסי.

פעמים רבות נאום מצב האומה משמש כבימה להשמעת מסרים פוליטיים מטעם הנשיא המכהן, המכריז על תוכניותיו לקראת השנה החדשה, מאחר שנאום מצב האומה מתקיים תמיד בחודשיים האחרונים של השנה האזרחית, בנובמבר או דצמבר.

בשנת 2017 כלל לא נערך נאום והחל משנת 2018 נערך נאום מצב האומה בחודש פברואר ומחוץ לכותלי הקרמלין: ב-2018 הוא נערך בארמון המאנז' וב-2019 התקיים בגוסטיני דבור שבמוסקבה, בה נערך גם הנאום מינואר 2020.

== ראו גם ==
*נאום מצב האומה

== קישורים חיצוניים ==

* [http://kremlin.ru/transcripts/messages נאום מצב האומה] באתר Kremlin.ru
* [http://www.rian.ru/politics/20081105/154445123.html הליך נשיאת הנאום לפרלמנט הרוסי] 
== הערות שוליים ==

קטגוריה:נשיאות רוסיה
מצב האומה (רוסיה)
בובת דאגה

בובות דאגה
בובת דאגה (בספרדית: muñeca quitapena) היא בובה קטנה וצבעונית המקובלת בגואטמלה.

לפי המסורת, שמקורה עוד בימי המאיה, יכול אדם (בדרך כלל ילד) שמתקשה להירדם בשל מחשבות על קשיי היום ודאגותיו, לספר לבובה על בעיותיו, ולהניח אותה מתחת לכרית. כך, יעסיקו הדאגות את הבובה במקומו, שנתו לא תופרע, ובבוקר לא תטריד עוד הבעיה את אותו אדם. לעיתים, מוציא ההורה את הבובה מתחת לכרית של הילד בעודו ישן, כדי לספק לילד בבוקר שלמחרת ראיה מוחשית להיעלמותה של הבעיה.
קיימות בובות בגדלים שונים ובאריזות שונות. 

לפי המסורת, נהוג להיעזר בשש בובות, אחת לכל לילה במהלך השבוע.

== לקריאה נוספת ==

* לאן הולכות הדאגות בלילות - אנתוני בראון, תרגום: אירית ארב, הוצאת כנרת זמורה דביר, 2008

==קישורים חיצוניים==

* [http://www.bbc.co.uk/dna/h2g2/A9914862 על בובות דאגה], באתר ה-BBC
* [http://www.wisegeek.com/what-are-worry-dolls.htm על בובות דאגה], באתר wisegeek

קטגוריה:בובות
קטגוריה:אמונות טפלות
קטגוריה:גואטמלה: תרבות
קטגוריה:שינה בילדות
פראנס (אונייה)

"פראנס" (בצרפתית: France) הייתה אוניית נוסעים צרפתית.

האונייה שנבנתה במספנת סן-נזר בשפך הלואר בצרפת והושקה בשנת 1962. היא סימלה את תחילתו של עידן חדש באוניות הנוסעים הטרנס-אטלנטיות, והיוותה את הסמל של הצי הצרפתי באותם הימים, בהצליחה לחצות את האוקיינוס האטלנטי בארבעה ימים וחצי בלבד, עת שימשה בקו לניו יורק. 

ממדי האונייה והמפרט שלה עלו על כל מה שהיה מקובל באוניות נוסעים באותם הימים. אורכה של האונייה היה 313 מ', היו לה 12 סיפונים והיא יכלה להוביל מעל 2,000 נוסעים עם צוות של למעלה מ-1,000 איש. היא הונעה על ידי ארבע טורבינות קיטור מסוג "פרסונס" בהספק כולל של 63,000 קילוואט, ארבעה מדחפים, שהביאו אותה למהירות שיוט מקסימלית של 30 קשרים ימיים (כ-55 קמ"ש), שיא של כל הזמנים לאוניות נוסעים. לאונייה היו שתי מחלקות, מסעדות מפוארות, אולם תיאטרון הגדול ביותר מכל האוניות, שתי בריכות שחייה (חיצונית ופנימית), חדר כושר, מגרש סקווש, המתקת מי ים ועוד. בקצות שתי הארובות נבנו כנפונים מיוחדים שתפקידם היה לפזר את העשן לצדי האונייה, כדי שלא ירד על הסיפונים.

עם תחילתו של עידן מטוסי הסילון ומעברם של נוסעים רבים מההובלה הימית להטסה באוויר, ירדה קרנה של האונייה כמוביל טרנס אטלנטי. עליית מחירי הדלק והוצאות התפעול הגבוהות, כמו גם ירידה דרסטית בכמות הנוסעים בקו הטרנס-אטלנטי לניו יורק ומציאת גאווה לאומית חדשה לעם הצרפתי – מטוס הקונקורד העל קולי שעשה את הדרך מפריז לניו יורק בפחות מ-3 שעות טיסה – הובילו את ממשלת צרפת למכור את האונייה. האונייה נמכרה לחברת "נורוויג'יאן קרוז ליינס", תוך ששמה שונה ל"נורוויי" (Norway), והיא עברה שיפוץ מסיבי לצורך הסבתה לאוניית נופש בים הקריבי. האוניה שימשה כאוניית נופש עד שנת 2008, אז נגרטה.

==קישורים חיצוניים==

קטגוריה:אוניות נוסעים
מפקד האקדמיה הצבאית של ארצות הברית

גנרל סילבנוס ת'אייר, "אבי וסט פוינט" ([[פורטרט מאת רוברט וולטר וייר)]]
מפקד האקדמיה הצבאית של ארצות הברית (שם התפקיד באנגלית: Superintendent of the United States Military Academy) הוא הראש הצבאי והאקדמי של מוסד זה (USMA), הידוע יותר בשם "וסט פוינט".

==התפקיד ותולדותיו==
תפקידו של מפקד האקדמיה שקול בקירוב לזה של נשיא אוניברסיטה אזרחית, אם כי בזכות מעמדו הפיקודי יש לו השפעה גדולה יותר על חיי היומיום של הצוערים משיש לנשיא מוסד אקדמי אזרחי על הסטודנטים בו.

על פי המסורת מתמנה לתפקיד קצין שהוא בוגר האקדמיה. תקן הדרגה של מפקד האקדמיה כיום הוא של לוטננט גנרל, והוא כפוף ישירות לראש מטה צבא ארצות הברית (CSA).

המפקד הראשון של האקדמיה (1801–1803, שירת שוב ב-1805–1812) היה הקולונל .

המינוי לפיקוד על האקדמיה היווה בעבר לא פעם כעין מקפצה לתפקיד פיקודי בכיר יותר בצבא ארצות הברית (USA). אחדים ממפקדי האקדמיה שירתו בהמשך כגנרלים המפקדים של הצבא (תפקיד שהוחלף בהמשך בתפקיד ראש מטה הצבא), ושלושה מהם התמנו בהמשך שירותם לרמ"טים. חמישה ממפקדי האקדמיה היו קצינים שעוטרו במדליית הכבוד של הקונגרס (MOH).

כיום התפקיד הוא תפקידו האחרון בצבא של מפקד האקדמיה: כתנאי למינויו על המועמד לתפקיד להצהיר כי יפרוש מן השירות הצבאי עם סיום תפקידו זה. הכלל נועד לאפשר למפקד האקדמיה להיות חופשי מכל השפעה בלתי ראויה של פיקוד הצבא. מאידך, מצב זה פוגע בכוחם ובהשפעתם של מפקדי האקדמיה מול הצבא, ובעבר התקיים דיון בדבר האפשרות לשנות את כלל הפרישה.

מפקד האקדמיה מ-2022, ה-61 במספר, הוא לוטננט גנרל .

==מפקדים ידועים של האקדמיה==
* (מפקד בשנים 1817–1833) – מייסד לימודי ההנדסה באקדמיה. כונה "אבי וסט פוינט" ופרס נוסד בה על שמו;
* רוברט לי (1852–1855) – גנרל בצבא הקונפדרציה במלחמת האזרחים האמריקנית ומפקד צבא זה בשלהי המלחמה;
* פ.ג.ט. בורגארד (1861) – מראשוני הגנרלים של צבא הקונפדרציה במלחמת האזרחים האמריקנית.
* דאגלס מקארתור (1919–1922) – ראש מטה צבא ארצות הברית (1930–1935), מפקד כוחות בעלות הברית בדרום האוקיינוס השקט במלחמת העולם השנייה ומפקד כוחות האו"ם (1950–1951) במלחמת קוריאה;
* מקסוול טיילור (1945–1949) – מפקד הדיוויזיה המוטסת ה-101 במלחמת העולם השנייה וראש מטה הצבא (1955–1959);
* ויליאם וסטמורלנד (1960–1963) – מפקד כוחות ארצות הברית במלחמת וייטנאם (1964–1968) וראש מטה הצבא (1968–1972).

==קישורים חיצוניים==

*[https://web.archive.org/web/20100715183946/http://www.westpoint.edu/Superintendent/ עמוד מפקד האקדמיה] באתר האקדמיה הצבאית הלאומית.

==הערות שוליים==

*
טייסת 166

טייסת 166, המכונה גם "טייסת ציפורי האש" (כונתה בעבר "טייסת הזיק הראשונה"), היא טייסת בחיל האוויר הישראלי המפעילה את הכטמ"ם (כלי טיס מאויש מרחוק) הרמס 900 ("כוכב"). הטייסת מוצבת בבסיס פלמחים.

הטייסת הפעילה בעבר גם את הכטמ"ם הרמס 450 ("זיק"), אך מאז ינואר 2021 הועברה האחריות על ה"זיק" לטייסת 161 והטייסת החלה להתמקד במטוסי ה"כוכב"<ref name=":0"></ref>.

== היסטוריה ==
טייסת 166 הוקמה בפברואר 1999<ref></ref>, כפרויקט מסווג שייעודו היה לפעילות במצבי חירום בלבד.

שנים אחדות אחר כך, הובן בחיל האוויר כי יעילותו ותכונותיו המתקדמות של הכטמ"ם יכולות להועיל רבות בביטחון השוטף ובשגרת הלחימה. ב-2003<ref></ref>, יוסד הפרויקט כטייסת 166 ומאז הטייסת לקחה חלק בכל פעילות מבצעית או מלחמה כאשר ייעודה הוא לאסוף מודיעין אותות, מודיעין חזותי ותצלומי אוויר. מראשית שנות פעילותה הפעילה הטייסת את כטמ"ם ההרמס 450 ("זיק") והייתה לטייסת הראשונה שהפעילה אותו בחיל האוויר, לכן קיבלה הטייסת את הכינוי "טייסת הזיק הראשונה".

בשנת 2013, התפצלה הטייסת וממנה הוקמה טייסת 161 ("הנחש השחור"), המפעילה כיום את כטמ"ם ה"זיק". בשנת 2018 נכנס לתפקוד מבצעי כטמ"ם ההרמס 900 (ה"כוכב"), ומאז ועד ינואר 2021 הפעילה הטייסת את שתי הפלטפורמות במקביל.
עד לאיחוד של טייסות התובלה הקלה מבסיס שדה דוב בינואר 2019, נחשבה טייסת 166 לגדולה ביותר בחיל האוויר הישראלי. נכון לפברואר באותה שנה היא הטייסת הגדולה ביותר במערך הכטמ"ם.

=== השִׁרְגּוּן ===
סמל הטייסת עד שנת 2021
בינואר 2021 החל בחיל האוויר הליך שינוי ארגוני (שִׁרְגּוּן), שמטרתו לארגן מחדש ולייעל את פעילות מערך הכטמ"ם.

השינוי במסגרת השרגון התבטא בשלושה צעדים עיקריים:<ref name=":0" />

# הועברה האחריות הבלעדית על כטמ"ם ה"זיק" לטייסת 161, שכעת נחשבת לטייסת ה"זיק" היחידה בצה"ל.
# בפברואר 2021 נפתחה מחדש טייסת 166 כטייסת "כוכב"- מאז הטייסת מתמקדת בהטסת ה"כוכב" בלבד.
# הקמת גף מערך קרקעי לכטמ"ם בטייסת התחזוקה על מנת לייעל את המענה האחזקתי לכלי.
בנוסף, במסגרת השירגון שונה סמל הטייסת.

== סמל הטייסת ==
סמלה המקורי של הטייסת עוצב על ידי אבישי שחר, איש צוות אוויר ממערך הקרב שעסק גם בעיצוב גרפי ותעשייתי והתבקש על ידי צוות ההקמה של הטייסת לעצב לה סמל. לקראת שנת ה-20 לטייסת, עסק צוות של מפעילי הטייסת בבחינת רעיונות לחידוש ושינוי הסמל. אבישי צורף אל הצוות ויחדיו יצרו מספר רעיונות. בסופו של דבר כמחצית מאנשי הטייסת תמכו בעיצוב חדש והמחצית השנייה תמכה בהשארת הסמל המקורי. כשנה לאחר מכן הוחלט לבצע בכל זאת רענון עיצובי, אך נעשה שינוי שמרני יותר. סמל הטייסת המחודש עוצב במקור על ידי מפעילי הטייסת, סרן י' ורס"ן י' ועבר לדיוק של מעצב גרפי. הרעיון מאחורי הסמל היה להוציא את השמש, שסימלה בעבר את אלמנט ההפתעה ולהוסיף את להבות האש שמסמלות את שם הטייסת ואת שני המטוסים בהיסטוריית הטייסת – הזיק והכוכב. כמו כן, נוספה עין לציפור בכדי להפוך אותה לאמיתית יותר.

==גלריה ==
<gallery mode="packed" widths="150px" heights="150px">
קובץ:Hermes-450.jpg|זיק (הרמס 450) בשירות טייסת 166
קובץ:Hermes 900.jpg|alt=הרמס 900|כוכב (הרמס 900)
קובץ:Zik Squadron (Hermes 450), December 2020. V.jpg|״זיק״ במטס העברת המטוסים לטייסת 161
</gallery>

== קישורים חיצוניים ==

* .
* [http://www.israeli-weapons.com/weapons/aircraft/uav/hermes_450/Hermes_450.html www.israeli-weapons.com] – מידע על טייסות 166, 200 וכלי הטיס שבהן.
* .

== הערות שוליים ==

166
קטגוריה:יחידות צה"ל מפעילות כטב"מים
לוז'באן

לוז'באן (Lojban, לוז' מ-logji - לוגיקה. באן מ- bangu -שפה) היא שפה מתוכננת, המובנית על עקרונות של הגיון וחד-משמעיות. השפה פותחה על ידי בלשנים וחוקרי אינטליגנציה טבעית מהשפה המובנית לוגלאן שיצר ד"ר ג'יימס קוק בראון ב-1955. שפה זו פותחה על מנת ליצור שפה בעלת חוקיות לוגית ברורה, בה ניתן להבין כל משפט, בלא כל צורך להבין את הקשרו, וללא עמימות או דו-משמעותיות.

שימושים נוספים בשפה זו הם תקשורת עם מחשבים וכשפה בינלאומית.

== קישורים חיצוניים ==

* 
* [http://www.lojban.org/ לוז'באן: השפה הלוגית]

קטגוריה:שפות מתוכננות
חטאת נשיא

הנשיא מביא [[תיש לקרבן חטאת]]
בהלכה היהודית, קרבן נשיא שחטא הוא סוג של קרבן חטאת המיוחד למלך. בניגוד לאדם רגיל שחטא שמביא כבשה או שעירה, הרי שנשיא שחטא מביא תיש להקרבה.

==המקור בתורה==

==גדרו של נשיא ==
קבר [[רבן גמליאל ביבנה. רבן גמליאל שימש כנשיא, ודינו היה כמלך שמביא חטאת נשיא.]]
נשיא הוא אדם בכלל ישראל ש, אדם שאין אדם אחר השולט עליו, שזהו מלך ממלכי ישראל, או הריש גלותא שבבבל. לעומת זאת, מסופר, כי רבי יהודה הנשיא, ששימש כנשיא וראש העדה היהודית בארץ ישראל, שאל את תלמידו המובהק רבי חייא, האם הוא נחשב למלך, וזה השיב לו, כי מכיוון שלריש גלותא שבבבל ישנה עדיין שליטה מסוימת על הנשיאים שבארץ ישראל, אין הנשיא נחשב למלך. החתם סופר מסביר, כי גם בזמן הזה, שבית המקדש השלישי עדיין לא נבנה, צריך כל אדם לדעת איזה קרבן עליו להביא, שכן על כל אדם לומר את פרשת הקרבן אותו הוא חייב להביא, ואחר כך לומר, כנהוג בכל תפוצות ישראל לומר בחלק הראשון של תפילת שחרית. 

רבן יוחנן בן זכאי, ששימש בעצמו כנשיא, דרש את הפסוק הפותח את פרשת קרבן נשיא, "אשר נשיא יחטא", הנפתח בצורה שונה מפרשות קרבן כהן משיח וקרבן חטאת הקהל הנפתחים בתיבה "אם", ומסביר כי המילה "אשר" משמעותה על פי הדרש היא מלשון אושר, כלומר אשרי הוא הדור שנשיאו שם לב להביא קרבן אפילו על חטאים שעשה בשוגג, וכל שכן שמשים לבו לשוב בתשובה על חטאים שעשה במזיד, ולמרות מעמדו המיוחד והנישא אין רם לבו.

==הלכות מיוחדות==
הדיעה המקובלת היא, שדינו של הנשיא נקבע בעיקר לפי הזמן שחטא האדם, ולא לפי הזמן שנודע לו. אבל רבי שמעון סבור שגם שעת ידיעת החטא, הזמן בו נודע לכהן שחטא - הזמן בו חל חיוב הקרבן למעשה, קובע גם הוא, ולכן אם נודע לנשיא בזמן מעמדו כנשיא שחטא עוד לפני שהתמנה לכס הנשיאות, אין לו להביא לא קרבן הדיוט - מכיוון שנודע לו בתור נשיא ולא קרבן הדיוט, כן זמן החטא היה בתור הדיוט.

הגמרא מסופקת בסיבת טעמו של רבי שמעון, שהדיוט שנודע לו בתור נשיא אינו מביא קרבן הדיוט. האם הסיבה לכך היא בכך שהשתנה דין קרבנו, שמביא עז זכר בניגוד לאדם רגיל המביא עיזה או כבשה נקבה, או שהסיבה לכך היא בכך שהנשיא השתנה והפך לאדם אחר, בדומה לדיני שינוי במשפט העברי, ואם כן באשם תלוי שלא השתנה דינו, ועליו להביא קרבן כהדיוט, עליו להביא קרבן.

הדיעה המסתברת היא, שאדם שחטא באופן שמחצית מהחטא התבצעה בעודו הדיוט, ומחציתו לאחר ההתמנות, מכיוון שהחטא הושלם בעודו נשיא, עליו להביא קרבן כנשיא, כמו למשל אדם שאכל חצי כזית חלב כשהוא הדיוט וחצי כזית חלב כשהוא נשיא. אלא שעל כך ישנו פסוק מיוחד המפריד ומפקיע את כל חיובי הקרבן מעל נשיא שהתמנה לנשיאות, הפסוק הקובע את חיוב קרבן חטאת על חטא, , ודרשו החכמים, שהמילים מעם הארץ באים להוציא מן הכלל "נשיא", שאינו חייב בקרבן זה.
==חקירות תלמודיות==
רבא הסתפק בנידון, שאדם חטא במחצית חטא כאשר הוא הדיוט, התמנה לנשיאות ושוב הודח והשלים את החטא, האם ניתן לצרף את שני חלקי הקרבן, האם ניתן להשוותו למומר שמופקע כליל מדיני קרבנות ולכן אי אפשר לצרף שני חצאי זיתים שאכל - לפני המירו את דתו שקרבנו אינו מתקבל כלל ואחרי שובו בתשובה, או שמא מכיוון שבעודו נשיא לא הופקע כליל מדיני הקרבנות, ניתן לצרף את שני חצאי החטא. שאלה זו הובאה על ידו לרבו המובהק רב נחמן, שלא ידע את התשובה.

==הערות שוליים==

קטגוריה:קורבן חטאת
קטגוריה:פרשת ויקרא
קטגוריה:יעלים בתרבות
ישראל שמעון רבינוביץ' תאומים

ישראל שמעון רבינוביץ'-תאומים (ה'תרמ"ג, 1883 – כ"ב באלול ה'תשכ"ח, ספטמבר 1968) היה ממייסדי בת ים וראש המועצה שלה בשנותיה הראשונות.

==ביוגרפיה==
נולד בלטביה לרב אליהו דוד רבינוביץ' תאומים, האדר"ת. נקרא על שם רבי ישראל סלנטר והרב שמעון סופר שנפטרו זמן קצר לפני הולדתו.

בשנת תרס"א (1901) עלה לארץ ישראל. בט"ו תמוז תרס"ז (1907) נשא לאשה את אחייניתו פרידה חנה – בת אחותו אלטה בת שבע וגיסו הרב אברהם יצחק הכהן קוק.

הוא שימש בתקופה מסוימת בתפקיד בהנהלת ישיבת מרכז הרב בתקופת חמיו - הרב קוק.

היה ממייסדי בת ים, ועמד בראשות המועצה שלה בשנים 1939–1943. ברשותו היו כתבי אביו האדר"ת, והוא טיפל בהדפסתם. בספר "גנזי ראי"ה" מופיעה חליפת מכתבים בינו לבין חותנו וגיסו, הרב קוק.

סייע להקמת הישיבה התיכונית אדר"ת בבת ים (על שם אביו).

לא הותיר אחריו צאצאים.

קטגוריה:אנשי העלייה הראשונה
קטגוריה:יהודים הקבורים בבית הקברות סנהדריה
קטגוריה:יהודים לטבים
קטגוריה:משפחת קוק
ישראל שמעון
קטגוריה:ראשי מועצות מקומיות בישראל
קטגוריה:ישראלים שנולדו ב-1883
קטגוריה:ישראלים שנפטרו ב-1968
בנימין רבינוביץ'

הרב בנימין רבינוביץ (תקע"ד, 1814 – ט"ז בחשוון תר"ל, 1869) היה רב ליטאי, רבן של פיקלין, שילעל, רוגולי ווילקומיר.

==ביוגרפיה==
נולד בשקוד לרב יחיאל רבינוביץ', תלמיד הרב צבי הירש ברוידא מסלנט, ולרבקה, שהייתה צאצאית של הרב מרדכי יפה, בעל הלבוש. בשנת תקצ"ב, בהיותו בן שמונה עשרה, התמנה לרב בפיקלין וכיהן בה במשך עשרים שנה. בשנת תרי"ב התמנה לרב בעיר שילעל, וכעבור שבע שנים, בשנת תרי"ט, התמנה לרבנות בעיר רוגולי. את מקומו ברבנות שילעל מילא חתנו הרב דובער רבינוביץ'. בשנת תרכ"א עזב את רוגולי והתמנה לרב בווילקומיר, שם כיהן ברבנות עד פטירתו.

==משפחתו==

בגיל צעיר נישא לטויבה, בתו של ר' שלמה ש"ץ (קנטור), בהיותה בת אחת עשרה. בתו הגדולה, רבקה, נישאה לרב דובער רבינוביץ', רבה של שילעל ופיאטניצה (בנם הוא הרב אליהו עקיבא רבינוביץ' מפולטבה). בחג השבועות תר"ג (1843) נולדו שני בניו התאומים אליהו דוד (האדר"ת) וצבי יהודה.
 
בשנת תר"ח נפטרה אשתו והוא נישא בשנית לאלמנה קרובת משפחתו. מנישואיו השניים נולדה בתו שרה-חנה, שנישאה לראובן זילבר, מאמידי וילקומיר.
משנת ר' בנימין - חידושים על סדר מועד, יצאו לאור על ידי נכד המחבר (בן האדר"ת), פולטווה, תרע"ב, בדפוס א.מ. רבינוביץ

==ספרו==
* משנת ר' בנימין – פירוש על המשנה, החלק על סדר זרעים, ירושלים, תרס"ה
* משנת ר' בנימין על סדר מועד, פולטווה, תרע"ב

== לקריאה נוספת ==

* סדר אליהו - יומנו האישי של בנו האדר"ת, ירושלים תשמ"ד וירושלים תש"ע (מהדורה מצונזרת)

==קישורים חיצוניים==
* 'רבינוביץ, ר' בנימין ב"ר יחיאל („ר' בנימין מווילקומיר”)', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 89-90 (, תמונה 1287-1288).
* 

קטגוריה:רבנים ליטאים
בנימין
קטגוריה:וילקומיר: רבנים
ג'אמפ קאט

בצילום אחד השחקנית בקצה הפריים ופתאום בצילום השני היא באמצע הפריים. דבר זה יוצר בעין דבר הדומה ל"קפיצה".
ג'אמפ קאט (באנגלית: Jump cut, מילולי: "חיתוך בקפיצה") היא טכניקה בעריכת סרטים, בה עוברים בין שני קטעי סרט של אותו הנושא, הלקוחים ממיקומי מצלמה שונים במעט, או בחיתוך בעריכה לשוט אחר של אותה הדמות.<ref></ref> 

טכניקה זו גורמת למעבר בין הקטעים לעבור בצורה לא המשכית ולא נקייה, דבר הנראה בעין כקפיצה (לכן "קפיצה בחיתוך"). מסיבה זו סוג זה של עריכה נחשב הפרה של עריכת המשכיות הקלאסית, אשר נועדה לתת מראה של רצף במרחב ובזמן ולעבור בין שני הקטעים בצורה שאינה מורגשת. לעומת זאת, הג'אמפ קאט מושך את תשומת הלב. אם רוצים להימנע מג'אמפ קאט משתמשים בכלל 30 המעלות.

ז'ורז' מלייס נחשב כאבי הג'אמפ קאט לאחר שגילה אותו במקרה ולאחר מכן השתמש בו כדי לדמות אשליות. בימינו נהוג להשתמש בסגנון עריכה זה בקליפים קצביים או לסמל מעברי זמן חדים בסרטים, כגון טיימר של פצצה הסופר אחורנית ובמקום להתקרב ממרחק באמצעות זום עד הפצצה, חותכים ויוצרים קפיצות מצילום רחוק לבינוני ואז לקרוב, דבר הגורם לאי-נוחות ולמתח.

דוגמה לשימוש נרחב בטכניקת הג'אמפ קאט הוא הסרט "עד כלות הנשימה" של הבמאי הצרפתי ז'אן לוק גודאר. הג'אמפ קאט משמש בסרט הזה, לא רק לטכניקת עריכה, אלא גם כמבע קולנועי ליצירת משמעות של ביקורתיות על הסדר החברתי הקיים.

== הערות שוליים ==

קטגוריה:אפקטים מיוחדים בקולנוע
קטגוריה:טכניקות צילום
קטגוריה:וידאו
קטגוריה:טכניקות אמנותיות
קטגוריה:עריכת סרטים
דובער רבינוביץ'

הרב דובער רבינוביץ (תקפ"ט, 1829 - ז' בסיוון תרמ"ח, 1888) היה רב בליטא.

==קורות חייו==
נולד בווקשנה, פלך קובנה, לרב יחיאל-מיכל ופייגה יָפֶה. בגיל צעיר מתו הוריו והוא גדל עם שני אחיו היתומים אצל קרובי משפחה. בשנת תר"ו נישא לרבקה, בתו של הרב בנימין רבינוביץ' (אביו של האדר"ת), שהיה אז רבה של פיקלין. לאחר נישואיו התגורר בווילנה במשך חמש שנים ולמד בחברותא עם הרב שמואל שטראשון, הרש"ש.

בשנת תרי"ט, לאחר שחותנו עבר מן העיר שילעל כדי לכהן ברבנות העיירה רוגולי, התמנה הרב דובער רבינוביץ' כממלא מקומו ברבנות שילעל. בשנת תרכ"ה, לאחר שש שנות רבנות, עזב את שילעל והתמנה לרבה של פיונטניצה שליד לומז'ה.

==צאצאיו==
* הרב יחיאל מיכל רבינוביץ', היה חתנו של הרב שרגא פייבל סרנא, תלמיד רבי חיים מוולוז'ין (זקנו של הרב יחזקאל סרנא). נפטר בגיל עשרים וחמש, בשנת תרל"ב.
* הרב אליהו עקיבא רבינוביץ', רבה של פולטבה.
* הרב אברהם בנימין אשכנזי-טייץ, היה רב בליטא, היגר לארצות הברית. בניו הם: הרב אלחנן זאב טייץ, רב בליטא ובארצות הברית. והרב מרדכי פינחס טייץ, רבה של אליזבת, ניו ג'רזי.
* בתו מרת שרה-מלכה, נישאה לרב יעקב רבינוביץ, רבה של רוגולי, בן דודה הרב צבי יהודה רבינוביץ' תאומים.

==ספרו==
דבר אמת – יצא לאור על ידי בנו הרב אליהו עקיבא, פולטבה תרע"ג (1913)

קטגוריה:רבנים ליטאים
דובער
אליהו עקיבא רבינוביץ'

הרב אליהו עקיבא רבינוביץ (י"ג באייר תרכ"ב, 1862 – כ"ד בניסן תרע"ז, 1917) היה רב בפולטבה, הוגה דעות, מייסד ומוציא לאור של עיתונים אורתודוקסיים במזרח אירופה, ממייסדי תנועת אגודת ישראל.

==ביוגרפיה==
נולד לרב דובער רבינוביץ' ולרבקה, בתו של הרב בנימין רבינוביץ' (אחותו של האדר"ת). נישא למרים-רחל, בת בתו של הרב בנימין דיסקין, רבה של לומז'ה (אחותו של מהרי"ל דיסקין).

לאחר פטירת אביו מילא את מקומו כרב בפיונטיצה, לאחר מכן היה רב בקנישין ולבסוף בפולטבה.
תחילה תמך ברעיון שיבת ציון, אך לאחר זמן הפך למתנגד חריף לציונות בשל יחסו השלילי ללאומיות החילונית. ייסד והוציא לאור את העיתונים הפלס והמודיע, והיה בעל בית דפוס. היה ממייסדי אגודת ישראל ומהוגי הדעות המרכזיים שלה.

בתו חיה-פייגה נישאה לקרוב משפחתה הרב בנימין אברהם משה רבינוביץ' תאומים, בנו של האדר"ת, שכיהן כרב בשילעל ולימים הוציא בארץ ישראל את ספרו של סבו הרב בנימין רבינוביץ' "משנת ר' בנימין".

==ספריו==
* [http://www.hebrewbooks.org/39859 חסד למשיחו] - על מגילת רות
* [http://www.hebrewbooks.org/44081 ציון במשפט] – נגד התנועה הציונית
* הפלס - ירחון רבני ([http://www.hebrewbooks.org/39859 א], [http://www.hebrewbooks.org/50666 ב], [http://www.hebrewbooks.org/50667 ג], [http://www.hebrewbooks.org/50668 ד], [http://www.hebrewbooks.org/50669 ה])

==לקריאה נוספת==
* יעקב ברנאי, התמורה בעמדת הרב רבינוביץ' מפולטבה לציונות, סיני, 36, (תשל"ג) עמ' רפ"ב – רפ"ח
* 

==קישורים חיצוניים==
* 
* 
* 'רבינוביץ, ר' אליהו־עקיבא ב"ר דב־בער', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 89 (, תמונה 1287).
* [http://toladot.blogspot.com/2009/06/blog-post_09.html הרב אליהו עקיבא רבינוביץ], בבלוג תולדות ושורשים בעם ישראל
*[https://www.encyclopedia.com/religion/encyclopedias-almanacs-transcripts-and-maps/rabinowich-rabinowitsch-eliyahu-akiva Rabinowich (Rabinowitsch), Eliyahu Akiva] in the online encyclopedia.
* 

קטגוריה:פעילי אגודת ישראל
אליהו עקיבא
קטגוריה:פובליציסטים יהודים
קטגוריה:רבנים אוקראינים
קטגוריה:עורכי עיתונים יהודים אוקראינים
קטגוריה:מו"לים יהודים אוקראינים
קטגוריה:דפוס עברי
קטגוריה:ילידי 1862

קטגוריה:נפטרים ב-1917
1912 ברוסיה

1912 ברוסיה הייתה שנה ה-299 מתחילת שליטת שושלת רומנוב במדינה.

== הנהגה ==
* הצאר: ניקולאי השני 
* ראש הממשלה ולדימיר קוקובצוב 
== אירועים בולטים ==
צוות של גאורגי סדוב לפני יציאת המשלחת למסע
* 18 בינואר – בכנס בפראג התרחש פילוג מעשי של המפלגה לבולשביקים ומנשביקים.
* ינואר - מהומות סטודנטים. הגבלת אוטונומיה אוניברסיטאית.
* ינואר - בירוואן התנהל משפט נגד 139 פעילים לאומנים. במהלך המשפט התברר שרוב הראיות בדויות ואין בסיס מעשי להמשך המשפט.
* ינואר - גידול בסלידת הציבור נגד השפעת גריגורי רספוטין על הנעשה בחצר הצאר ומדיניות ממשלתית. בלחץ הציבור רספוטין עזב את העיר. הממשלה אוסרת על העיתונות להזכיר את שמו של רספוטין. 
* 13 במרץ תחילת השביתות במכרה זהב באזור נהר לנה.
* 22 במרץ – דיונים בדומה על גריגורי רספוטין.
* 26 במרץ – לפי בקשות חוזרות ונשנות של צארינה, רספוטין חזר לסנקט פטרבורג.
* אפריל - ראש מפלגת האוקטבריסטים מזהיר את הצאר מפני השפעת רספוטין על הנעשה במדינה.
* 17 באפריל – ירי על הפועלים השובתים במכרה זהב באזור נהר לנה. 270 איש נהרגו.
* 22 באפריל – העיתון פראבדה יוצא לאור.
* 5 במאי – עיתון פראבדה עבר לשליטה של הבולשביקים.
* 17 ביוני – ולדימיר לנין עבר מפריז לסביבות קרקוב, קרוב לגבול עם רוסיה.
* 13 ביוני – פתיחת מוזיאון פושקין במוסקבה.
* 22 ביוני – סיום פעילות של הדומה השלישית.
* 28 ביוני – לפי החוק החדש חודשה משרה של "שופט שלום". על יהודים נאסר לקבל משרה זו.
* 8 ביולי – חתימת הסכם בין רוסיה לבין יפן.
* 13 ביולי – ראשי הצבא הרוסי מבטיחים לצרפת שבמקרה ותפרוץ מלחמה הם יהיו מסוגלים לתקוף את גרמניה תוך 15 ימים מתחילת הגיוס.
* 15 באוגוסט – חתימת הסכם עם צרפת על שיתוף פעולה בפעילויות הצי.
* 28 באוגוסט – תחילת מסע משלחת ארקטית בראשות גאורגי סדוב.
* 21 בספטמבר – חגיגות נרחבות לאור מאה שנים לקרב בורודינו.
* 23 באוקטובר – יורש העצר מבריא מהתקף מחלה. לדעת הצארינה הדבר התרחש הודות לגריגורי רספוטין. 
* 3 בנובמבר – חתימת הסכם עם מונגוליה.
* 17 בנובמבר – צרפת הבטיחה לרוסיה שבמידה ותפרוץ מלחמה עם גרמניה, צרפת תצטרף.
* 28 בנובמבר – תחילת ישיבות של הדומה הרביעית.
* 25 בדצמבר – חגיגות לציון 100 שנים לניצחון על נפוליאון.

=== ללא מועד ===
* יוסף דז'וגשבילי לוקח לעצמו פסבדונים-יוסיף סטלין.

== נולדו ==
* 7 בינואר – איוואן יאקובובסקי, מרשל סובייטי, (נפטר ב-1976)
* 12 בינואר – דינמוחמד קונאייב, מדינאי סובייטי, מראשי הקזחסטן 3 פעמים גיבור עמל סוציאליסטי (נפטר ב-1993)
* 19 בינואר – לאוניד קנטורוביץ', כלכלן סובייטי, חתן פרס נובל (נפטר ב-1986)
* 1 במרץ – בוריס צ'רטוק, מדען סובייטי ממוצא יהודי, מחלוצי תוכנית החלל הרוסית (נפטר ב-2011)
* 16 באפריל – יבגני סמוילוב, שחקן סובייטי, (נפטר ב-2006)

== נפטרו ==
* 1 במאי – פיוטר לבדב, פיזיקאי רוסי (נולד ב-1866)

== קישורים חיצוניים ==

*
קטגוריה:שנים באימפריה הרוסית
מלבר (סידני)

מלבר (באנגלית: Malabar) הוא פרוור בסידני, המנוהל על ידי עיריית רנדוויק (City of Randwick).

==גאוגרפיה==
מלבר מצוי כ-12 ק"מ דרום מזרחית למרכז העסקים הראשי של סידני, לחוף ים טסמן. ממזרח הוא גובל בים, מצפון במארוברה, מדרום בליטל ביי, וממערב במטרוויל וצ'יפלי. חלק גדול מהפרוור מוקצה לטובת מסלול הגולף של רנדוויק, מטווח הרובים אנזאק ובית הסוהר לונג ביי. את הפרוור חותך מפרץ לונג ביי, מפרצון ארוך מצפון מערב לדרום מזרח. מרבית בתי הפרוור מצויים בצידו המערבי-דרומי של המפרצון.

==היסטוריה==
מלבר קיבל את שמו מאוניית הנוסעים מלבר, שהתרסקה וטבעה במפרצון לונג ביי בשטחו בשנת 1931. הספינה נקראה על שם אזור מלבר בדרום מערב הודו. השם החדש נקבע ב-1933, וקודם לו היה האזור קרוי לונג ביי, על שם המפרץ. בתחילת ההתיישבות האירופאית בפרוור, היה האזור מיועד לכנסיות ובתי ספר, עם תקציבים בהתאם. לאחר מספר שנים, חזרה האדמה לידי הכתר ובמקום נבנה כפר דייגים. בתחילת המאה ה-20, נבנו בפרוור שני בתי סוהר - לנשים ולגברים - שהפכו במרוצת השנים לבית הסוהר לונג ביי.

==תרבות==

מטווח הרובים אנזאק הוא המטווח הגדול ביותר מסוגו בחצי הכדור הדרומי. האזור שימש למטווח החל מ-1850, ובשנת 1970 נקרא על שם הלוחמים במלחמות העולם ובמלחמת קוריאה (אנזא"ק). במלבר מגרש גולף גדול ממדים, וסביבו בית ספר לרכיבת סוסים.

לונג ביי מהווה מוקד משיכה מזה מאה שנה למטיילים, שייטים וחובבי פיקניק.

==קישורים חיצוניים==

* [https://web.archive.org/web/20110305203907/http://info.id.com.au/dosydney/Default.aspx?pg=1&gid=3800 מלבר באתר "Dictionary of Sydney"]
* [http://www.sydney-suburbs.com.au/Sydney_suburb/Malabar/Suburbs/163101 מלבר באתר "Sydney Suburbs"]

קטגוריה:פרוורי סידני
מאוואשי

טקס מקדים לקרבות סומו, בו מוצגים מספר סוגי לבוש
מאוואשי (ביפנית: 廻し) הוא הבגד אותו לובשים מתאבקי הסומו (הנקראים ריקישי). בגד מינימליסטי זה הוא בעל חשיבות רבה מאוד בקרבות, משום שאסור לו ליפול מגופו של המתאבק, דבר הגורם לפסילתו. אך הדבר נדיר מאוד, שכן כורכים את המאוואשי היטב סביב גופם של מתאבקי הסומו בהיעדר כל ספק שיישאר צמוד לגופם.

==קישורים חיצוניים==

קטגוריה:לבוש יפני
קטגוריה:לבוש מסורתי
קטגוריה:בגדי גברים
קטגוריה:הלבשה תחתונה
Puppet on a String

Puppet on a string, 1967
Puppet on a String (בעברית: בובה על חוט) הוא שירה של הזמרת הבריטית סנדי שו, אשר היה השיר הזוכה בתחרות האירוויזיון השתים-עשרה, שהתקיימה בווינה בירת אוסטריה, ב-8 באפריל 1967. השיר נכתב והולחן על ידי ביל מרטין ופיל קולטר.
== הפקה ==
שו, שבעת ההיא כבר זמרת מוכרת ומצליחה, שרה את השיר לראשונה כאחד מחמישה שירים שביצעה במסגרת תוכניתו של רולף האריס, כדי שמתוכם ייבחר השיר שייצג את בריטניה בתחרות האירוויזיון של 1967. שו לא התלהבה בתחילה מן הרעיון להשתתף בתחרות, אך האיש שהביא לפרסומה, הזמר אדם פיית', שכנע אותה לכך. כמו כן, בעיני שו עצמה היה השיר הפחות מועדף מבין החמישה, שכן, לדבריה, היא סלדה ממנגינתו ומן האופי הסקסיסטי שלו. היא התאכזבה כאשר נבחר השיר לייצג את בריטניה באירוויזיון. בתחרות עצמה הוביל השיר לניצחון סוחף וגרף יותר מכפליים הנקודות שקיבל השיר שהגיע למקום השני (של אירלנד) (47 נקודות לעומת 22). היה זה הניצחון הראשון של בריטניה בתחרות האירוויזיון.

בעקבות הזכייה היה השיר ללהיט בינלאומי. הוא הגיע לראש טבלת הסינגלים בבריטניה ב-27 באפריל 1967 ושהה בפסגה שלושה שבועות. הוא הגיע לפסגת המצעדים גם באוסטריה, אירלנד, נורווגיה וגרמניה (שם היה לסינגל הנמכר ביותר באותה שנה). שו הקליטה את השיר גם בצרפתית, איטלקית, ספרדית וגרמנית. עם השנים בוצעו לשיר יותר ממאתיים גרסאות כיסוי ב-30 שפות שונות.

שו הקליטה מחדש את השיר ב-2007, לכבוד יום הולדתה ה-60. הייתה זו גרסה אלקטרונית בטמפו איטי, ששו חיברה במשותף עם ידידה, המוזיקאי הווארד ג'ונס. שו, שהצהירה שהיא אוהבת את הגרסה החדשה (בניגוד לזו המקורית), העמידה אותה להורדה חופשית במשך חודשיים באתר האינטרנט שלה.

== קישורים חיצוניים ==

* [http://www.sandieshaw.com/ אתר האינטרנט של סנדי שו]

== הערות שוליים ==

קטגוריה:שירים שזכו באירוויזיון
קטגוריה:שירים באנגלית
קטגוריה:שירי 1967
קטגוריה:שירי אירוויזיון 1967
קטגוריה:שירי הממלכה המאוחדת באירוויזיון
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
Love?

(בעברית: אהבה?) הוא אלבום האולפן השביעי של ג'ניפר לופז, שיצא ב-29 באפריל 2011. מהאלבום יצאו שלושה סינגלים – "On the Floor", שהפך ללהיט ענק, ולשיר המצליח ביותר של לופז עד היום, "I'm Into You" ו-"Papi".

== סינגלים ==
=== "On the Floor" ===
הסינגל הראשון, "On the Floor" – גרסה עדכנית לשיר למבדה מ-1989 יצא לאור ב-8 בפברואר 2011, בהשתתפות הראפר האמריקאי פיטבול ובהפקת רדוואן. השיר זכה להצלחה רבה במדינות שונות וזכה להיכנס למקום ה-5 במצעדים רבים כגון ארצות הברית, אוסטריה, אוסטרליה, דנמרק, צ'כיה וכולי. שיר זה סימל את חזרתה של לופז לסצנת המוזיקה כ-4 שנים לאחר אלבומה האחרון, Brave. השיר מכר 11,400,000 עותקים ברחבי העולם – יותר מכל שיר אחר של לופז. הסינגל נחשב לאחד הסינגלים המוצלחים ביותר של לופז. הקליפ לשיר הוא גם הקליפ הנצפה ביותר של לופז עד היום בכך שחצה את רף המיליארד צפיות והוא אחד הקליפים הנצפים ביותר ביטיוב.

=== "I'm Into You" ===
הסינגל השני מהאלבום הוא "I'm Into You", שהוצא לאור ב-1 באפריל 2011, בהשתתפות ליל ויין.
השיר מוקם במקום 41 בבילבורד האמריקאי. בבריטניה נכנס השיר לעשרת המובילים. לעומת הסינגל הקודם הסינגל הזה הצליח הרבה פחות במצעדים וצבר למעלה מ-200 מיליון צפיות ביוטיוב.

=== "Papi" ===
הסינגל השלישי הוא "Papi", שיצא לאור ב-13 בספטמבר 2011. השיר נכנס לאלבום הלהיטים הכללי של שנת 2011 הנקרא Now That's What I Call Music 17, מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום. הקליפ גם כן הוא צבר ללמעלה מ-200 מיליון צפיות. במצעדים הסינגל נחל הצלחה פחותה בכך שלא נכנס כמעט למקומות הראשונים של המצעדים העולמיים ובמצעד הבילבורד הוט 100 נחל כישלון מוחלט בכך שהגיע רק למקום ה-96 ומשם לא עלה.

== רשימת רצועות ==

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|פלטינה
|80,000
|-
!גרמניה (BVMI)
|זהב
|100,000
|-
!איטליה (FIMI)
|זהב
|30,000
|-
!המזרח התיכון (IFPI)
|זהב
|3,000
|-
!פולין (ZPAV)
|פלטינה
|20,000
|-
!רוסיה (NFPF)
|זהב
|5,000
|-
!שווייץ (IFPI Switzerland)
|זהב
|15,000
|-
!בריטניה (BPI)
|זהב
|100,000
|-
!ארצות הברית (RIAA)
|
|346,000
|-
! colspan="3" |סיכום
|-
!בכל העולם
|
|1,500,000
|}

== קישורים חיצוניים ==

* 
* 

==הערות שוליים==

קטגוריה:אלבומי ג'ניפר לופז
קטגוריה:אלבומים באנגלית
קטגוריה:אלבומים בספרדית
קטגוריה:אלבומים שהופקו על ידי דנג'ה
קטגוריה:אלבומים שהופקו על ידי סטארגייט
קטגוריה:אלבומי חברת איילנד רקורדס